Tenṭeq-d takna-nni-ines ɣer zalgum tenna-as: « ruḥ ad tessirdeḍ tḍuṭ.» Truḥ zalgum ad tessired taḍuṭ tɛedda-d tgerfa tenna-as: « ɛaq, ɛaq, efk-iyi tabanda am d-awiɣ afus-im. tefkaas tabanda, tdel-itt i warraw-is, truḥ tewwi-as-d afus-is tenneser-as kan axlul ḥaca-m yenteḍ iwella xiṛ n zikk. Tekker tenna-as takna-s: « A zalgum amek i txedmeḍ i taḍuṭ-im? » Tennaas: « ruḥeɣ wwiɣ-tt i wassif nniɣ-as: « ay asif sired-iyi-tt-id, awi-yi-tt-id. » Yessared-iyi-tt-id, yewwi-yi-tt-id. Truḥ texdem-as akka i taḍuṭ-nni , tefka-tt i wasif, tenna-as: «ay asif sired-iyitt-id, awi-yi-tt-id.» terǧa, terǧa, terǧa, asif yewwi-tt. Terǧa, terǧa,terǧa, terǧa tanya, tuɣal akken. tenna-as: « Teẓriḍ akken iyi txedmeḍ a zalgum, ɛni akkagi i xeddmen medden? »